**«Салықтық берешектің шекті мөлшерін айқындау туралы»  
Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық**

**және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек қана заңды тұлғаға, заңды тұлғаның құрылымдық бөлімшесіне, Қазақстан Республикасында қызметін тұрақты мекеме арқылы жүзеге асыратын бейрезидентке, дара кəсіпкерге, жеке практикамен айналысатын тұлғаға қатысты.

Жобаны қабылдау қоғамда әлеуметтік шиеленіс немесе наразылық тудырмайды. Мұны бизнес қауымдастығы, оның ішінде шағын және орта бизнес өкілдері де салықтар мен бюджетке төленетін төлемдерді төлеу бойынша салық тық міндеттемелерін орындаудағы уақыт пен шығындардың қысқаруына байланысты оң қабылдауы мүмкін.

Жоба бизнесті жүргізуге, әсіресе адал салық төлеушілерге тең жағдай жасайды.

**2. Құқықтық салдарын бағалау:**

Жоба Қазақстан Республикасының жаңа Салық кодексінің 5-бабының 4) тармақшасын іске асыру мақсатында әзірленген. Тиісінше, ол Конституцияға және қолданыстағы өзге де нормативтік құқықтық актілерге қайшы келмейді.

Атап айтқанда, салықтық берешегінің шекті сомасын белгілеуді көздейді, ол асып кеткен жағдайда салық органы салықтық міндеттемесін орындауды қамтамасыз ету тәсілдерін және (немесе) мәжбүрлеп өндіріп алу шараларын салық төлеушіге - заңды тұлғаға, заңды тұлғаның құрылымдық бөлімшесіне, Қазақстан Республикасында қызметін тұрақты мекеме арқылы жүзеге асыратын бейрезидентке, дара кəсіпкерге, жеке практикамен айналысатын тұлғаға қолданады.

Сонымен қатар, тәуекел дәрежесінің кез келген байланысын алып тастап, қарыз сомасына байланысты берешекті өндіріп алу бойынша тәсілдер мен шараларды қолдану ұсынылады, бұл құқықтық сенімділікті арттырады және бизнеске әкімшілік жүктемені азайтады.

**3. Ақпараттық салдарын бағалау:**

Жобаның ақпараттық салдары орташа деңгейде бағаланады, себебі бұл жоба салықтық берешегінің шекті мөлшерін айқындауды көздейді, ол асып кеткен кезде мемлекеттік кірістер органымен салықтық міндеттемесін қамтамасыз ету тəсілдері жəне (немесе) салықтық берешегін мəжбүрлеп өндіріп алу шаралары қолданылады, бұл салық төлеушілерді Мемлекеттік кірістер органдары тарапынан мəжбүрлеп өндіріп алу шараларын қолданбай **салықтық берешегін дербес өтеуге** ынталандырады.

Жоба азаматтар мен кәсіпкерлік субъектілерінің құқықтарын, бостандықтарын, міндеттерін қозғайтын нормалардың болмауына байланысты БАҚ және онлайн-платформалар тарапынан орташа қызығушылық тудыруы мүмкін.

**4. Өзге де салдарын бағалау:**

**Жоба салық төлеушілер мен Мемлекеттік кірістер органдары арасындағы** **сенім дəрежесін арттыруға**, сондай-ақ салық төлеушілерді Мемлекеттік кірістер органдары тарапынан мəжбүрлеп өндіріп алу шараларын қолданбай **салықтық берешегін дербес өтеуге** ынталандыруға бағытталған.

Жоба бизнес-қоғамдастық пен мемлекеттік кірістер органдарының өзара іс-қимылының болжамдылығы мен ашықтығын қамтамасыз етуге ықпал етеді. Бұл мемлекет пен кәсіпкерлер арасындағы сенімді нығайтады, сондай-ақ адал салық төлеушілердің негізсіз шектеу шараларына ұшырау қаупін азайтады.

Қысқа мерзімде техникалық ақаулар немесе жеке пайдаланушылардың мемлекеттік кірістер органының жүйесіне қанағаттанбауы мүмкін, бұл әзірлеушілердің техникалық қолдау қызметінен қолдауды күшейтуді талап етеді.

Ұзақ мерзімді перспективада салық берешегін мәжбүрлеп өндіріп алу бойынша тәсілдер мен шараларды қолданудың тиімділігі мен сапасы артады деп күтілуде.

**Қазақстан Республикасының**

**Қаржы министрі М. Тәкиев**